**189/2018. (VI. 25.) Kgy. sz. határozat**

A Közgyűlés a Kariatida tanulmányi támogatás rendszerének működését illetően az alábbi módosítások szabályozásba való beépítésével egyetért:

1. A „fiatal” szó pontosabb definiálása érdekében a támogatási rendszerbe való bekerülés felső korhatára a betöltött 28. életév legyen.

2. Kizárólag a nappali tagozaton tanulmányokat folytató pályázók legyenek támogathatóak.

3. Az a fiatal, aki a támogatási rendszerbe bekerült és ismételten pályázik, a tanulmányai befejezéséig részesüljön a támogatásban.

4. A rendkívüli élethelyzet meghatározásánál a megelőző év január 1. napjától bekövetkezett életeseményt javasolt figyelembe venni. Így a 2018. évben benyújtott pályázatok esetében a 2017. év január 1. napjától bekövetkezett életesemény tekinthető rendkívüli élethelyzetnek.

5. Az Oktatási és Szociális Bizottság a támogatási javaslatát minden év szeptember hónapjában tegye meg.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

(A végrehajtás előkészítéséért: Dr. Bencsics Enikő, az Egészségügyi és Közszolgálati Osztály vezetője)

**Határidő:** azonnal